ค่าดอลล์แข็ง กังวล “ทรัมป์” ป่วย “โควิด” ฉุดราคาทองร่วง “ทองไทย” ดิ่งตาม ปรับลง 100 บ.
ค่าดอลล์แข็ง กังวล “ทรัมป์” ป่วย “โควิด” ฉุดราคาทองร่วง “ทองไทย” ดิ่งตาม ปรับลง 100 บ.
ค่าดอลล์แข็ง กังวล “ทรัมป์” ป่วย “โควิด” ฉุดราคาทองร่วง “ทองไทย” ดิ่งตาม ปรับลง 100 บ.
5 ต.ค. 2563

สมาคมค้าทองคำ รายงานราคาทอง (96.5%) วันนี้ (5 ต.ค.63) เมื่อเวลา 09.21 น.ที่ผ่านมา ปรับลง 100 บาท เมื่อเทียบกับประกาศราคาซื้อขายครั้งเดียวของวันเสาร์ ที่ปรับลดลง 100 บาท อย่างไรก็ดี สัปดาห์ที่ผ่านมาเงินบาทอ่อนค่ามากช่วยหนุนทองปรับขึ้นรวม 600 บาท
โดยราคาทองคำแท่งวันนี้ รับซื้ออยู่ที่บาทละ 28,250.00 บาท ขายออกที่ราคาบาทละ 28,350.00 บาท
ทองรูปพรรณ รับซื้ออยู่ที่ราคาบาทละ 27,742.80 บาท ขายออกที่บาทละ 28,850.00 บาท
ราคาทองคําตลาดโลกเช้านี้เคลื่อนไหวที่บริเวณ 1,899 ดอลลาร์ หลังจากเมื่อคืนวันศุกร์ที่ผ่านมาลดลง 8.7 ดอลลาร์ สู่ระดับ 1,97.8 ดอลลาร์ เนื่องมาจากได้รับแรงกดดันจากการเทขายทองคำหลังการแข็งค่าของสกุลเงินดอลลาร์ หลังจากช่วงกลางวันราคาดีดตัวขึ้นจากข่าว ประธานาธิบดีโดนัลด์ ทรัมป์และภริยาประกาศว่า พวกเขาติดเชื้อโควิด-19
สำหรับราคาทองคําเช้าวันจันทร์ต้นสัปดาห์ทรงตัวใกล้เคียงกับช่วงสุดสัปดาห์ที่ผ่านมาหลังจากราคาปรับตัวลดลงเนื่องมาจากการแข็งค่าของสกุลเงินดอลลาร์ ท่ามกลางความกังวลการแพร่ระบาดไวรัสโควิด-19 และการเลือกตั้งสหรัฐ หลังประธานาธิบดีทรัมป์ ติดโควิด-19
ขณะที่รายงานเศรษฐกิจสำคัญของสหรัฐในคืนวันนี้ ติดตามการประกาศดัชนีผู้จัดการฝ่ายจัดซื้อ (PMI) ภาคการบริการเดือนก.ย. ตัวเลขคาดการณ์จะเพิ่มขึ้น 54.6 และดัชนี PMI ภาคการบริการของ ISM เดือนก.ย. ตัวเลขคาดการณ์จะเพิ่มขึ้น 56.3 จากเดือนส.ค. ที่เพิ่มขึ้น 56.9
ส่วนรายงานเศรษฐกิจสำคัญในสัปดาห์นี้ติดตามการเปิดเผยรายงานการประชุมของคณะกรรมการนโยบายการเงิน(FOMC) ของธนาคารกลางสหรัฐ (เฟด) ครั้งล่าสุด รวมถึง ตำแหน่งงานว่างเปิดใหม่จาก JOLTs เดือนส.ค. และจำนวนผู้ยื่นขอรับสวัสดิการว่างงานรายสัปดาห์ เป็นต้น